**ДОДАТНА ОБЈАШЊЕЊА 3:**

1. У конкурсној документацији је наведено да ће се 31.08.2014. тачно знати која је количина намењена дечацима, а која девојчицама тако да боје морају бити усклађене, као и колико ће ученика бити уписано у први разред. Да ли је наведена количина ранчева и перница од 1700 комада укупна количина или ће се кориговати на основу уписаних ученика у први разред?

Одговор: Количина од 1700 комада је очекивана количина и количине добара у спецификацији дате су оквирно. Наручилац се не обавезује да ће наручити све процењене количине, већ ће наручити тачно онолико комада колико буде уписано ђака у први разред. Количине добара дате су као помоћ понуђачима за квалитетно формирање понуђене цене, и лаког упоређивање понуда. Koличине предметних добара се могу кретати највише до износа средстава обезбеђених у буџету.

1. Да ли је испорука комплетне количине у целости у року од 48 сати или су планиране сукцесивне испоруке током септембра?

Одговор: Испоручује се комплетна количина у целости и рок испоруке је најкасније 48 сати по пријему поруџбине од стране наручиоца као што је и наведено у конкурсној документацији.

1. На који ће начин комисија утврдити да ли понуђени артикли испуњавају техничке карактеристике будући да не тражите узорке? Предлажемо да сваки понуђач уз понуду достави узорке.

Одговор: Критеријум за оцењивање понуда је најнижа понуђена цена као што је и наведено у конкурсној документацији. Такође сваки понуђач попуњава Образац понуде (Образац 4) у коме гарантује да понуђени артикли испуњавају техничке карактеристике, затим у Моделу уговора у Члану 5. Постоји одредба-**УГОВОРНЕ КАЗНЕ,** који сваки понуђач потписује и печатира и која гласи:

Продавац гарантује да добра која су предмет овог уговора немају никакаве недостатке односно да имају одређене техничке карактеристике у складу са понудом понуђача.

Уколико роба нема одговарајуће техничке карактеристике или не одговара уговореном квалитету или има скривене мане или је пак оштећена у транспорту продавац је у обавези да замени исту у року од 3 (три) дана од момента пријаве Наручиоца.

У случају поновљене рекламације наручиоц задржава право раскида овог уговора и право на накнаду настале штете.

Самим тим, узорци нису потребни за доношење стручне оцене понуда и одлуке о додели уговора.

1. Која је процењена вредност по школском пакету или укупна процењена вредност набавке?

Одговор: Према члану 61. Закона о Јавним набавкама (Сл. Гласник 124/12), Наручилац није дужан да објави процењену вредност јавне набавке.